# விக்கிப்பீடியா:ஆலமரத்தடி/தொகுப்பு47

## இலங்கை எழுத்தாளர்களின் நூல்பட்டியல், சில குறிப்புகள்

இலங்கை எழுத்தாளர்களின் தமிழ் நூல்விபரப்பட்டியலை விக்கியில் ஆரம்பித்து தற்போது ஓரளவிற்கு நூல் விபரங்களை பதிவாக்கப்பட்டு வருகின்றன. இத்திட்டத்தை ஆரம்பிக்கும்போது இலகுவாகக் காணப்பட்டாலும்கூட, இதனை நடைமுறைப்படுத்தும்போது பாரிய திட்டமாகவே படுகின்றது. இதுவரை சுமார் 1000 இலங்கை தமிழ் எழுத்தாளர்களின் நூல்களை பட்டியலிட்டுள்ளேன். இன்னும் இதுபோன்ற பல மடங்குகள் உண்டு.  
இந்நிலையில் இத்திட்டம் பற்றி சில முடிவுகளைப் பெற்றுக் கொள்ளும் நோக்கிலே ஆல மரத்தடிக்கு வந்தேன்.  
தற்போதுள்ள பட்டியலில் புத்தகப் பெயர் **தடித்த** எழுத்தில் போடப்பட்டது. ஆனால், ஒரு சில பதிவுகள் இருக்கும்போது அதன் பாதிப்பு விளங்கவில்லை. பட்டியல் நீளும்போது கவர்ச்சிகரமற்றதாக இருக்கின்றது. இது தொடர்பாக தேனீ எம். சுப்பிரமணி தொடர்பு கொண்டிருந்தார். அதேநேரம், *சரிந்த* எழுத்துகள் வருவதும் பக்கத்தின் கவர்ச்சியை குறைக்கின்றது.  
தற்போது இப்பட்டியல் வேலைகள் இடம்பெற்று வருவதினால் இதன் அமைப்பு முறை எவ்வாறிருக்கலாம் என்று ஓர் இறுதியான முடிவுக்கு வருமிடத்து அதன் படியே செயல்பட்டுச் செல்லலாம் எனக் கருதுகின்றேன்.  
**இவ்விடத்தில் எனது சில ஆலோசனைகள்**
- நூலின் பெயர் சாதாரண எழுத்தில் மேற்கோள் குறியிட்டு எழுதுவது.  
- நூலாசிரியரின் பெயரை சிறு கோடிட்டு நூலின் பெயருடன் இணைத்து எழுதுவது.
உதாரணமாக - க. டொமினிக்  
- விசேட குறிப்புகள் இருப்பின் அல்லது வெளியீட்டு விபரம் இருப்பின் அதனை அடைப்புக்குள் போடுவது.  
- பதிப்பு ஆண்டு, ISBN ஆகியவற்றை சாதாரண எழுத்தில் போடுவது.  
இது குறித்து ஏனைய பயனர்களும் கருத்துகளை தெரிவிக்குமிடத்து இறுதித் தீர்மானத்திற்கு வரலாம். தற்போதே முடிவெடுத்துக் கொண்டால் தற்போது உள்ளவற்றை படிப்படியாக மாற்றுவதுடன் இதன் பின்பு பதிவேற்றம் செய்பவற்றை புதிய முறைப்படியே பதிவேற்றம் செய்யலாம்.  
**ஒரு அன்பான அழைப்பு**  
இலங்கையைப் பொறுத்தமட்டில் விக்கியில் தற்போது மேற்கொள்ளப்பட்டுவரும் இந்த திட்டம் எதிர்காலத்தில் பயன்தரும் ஒரு திட்டமாக அமையலாம். ஏனெனில், விக்கியைப் பொறுத்தமட்டில் காணப்படும் திறந்த தன்மை இப்பட்டியலை ஓரளவிற்காவது நிறைவடைய செய்ய ஒத்துழைப்பாக இருக்குமெனக் கருதுகின்றேன்.  
எனவே, விக்கி பயனர்கள் தம்மிடமுள்ள நூல்கள் தான் படிக்கும் நூல்கள் போன்றவற்றை இயலுமான வரை பதிவேற்றம் செய்து இக்கூட்டுத் திட்டத்தில் பங்கேற்க வேண்டும் என அன்பான அழைப்பு விடுக்கும் அதேநேரத்தில் தற்போது அமைக்கப்பட்டுள்ள வார்ப்புருவில் பிரதான தலைப்புகள் சேர்க்கப்பட்டிருக்கின்றன. நூல் பகுதிகளை பயனர்கள் இலகுவாக இனங்கண்டு கொள்ளக்கூடியதாக வார்ப்புருவில் முதலில் நூல் பகுப்பாக்க முறை பற்றி விரிவு கட்டுரை ஒன்றும் உள்ளது. அதனை படிக்குமிடத்து குறிப்பிட்ட நூலை எந்த பகுப்பில் சேர்க்கலாம் என பயனர்களால் தீர்மானித்துக் கொள்ள முடியும்.  
மிக்கநன்றி --P.M.Puniyameen 05:23, 13 பெப்ரவரி 2011 (UTC)  
: பன்னாட்டு நூலகள்/அறிவியல் பத்திரிக்கைகளில் மேற்கோள் சுட்டும் முறையினை பயன்படுத்தலாம் என்பது என் கருத்து. கீழே ஒரு எடுத்துக்காட்டு தந்துள்ளேன். நமது cite book வார்ப்புருவும் இதே முறையினைக் கையாளுகிறது.--சோடாபாட்டில்<sup>உரையாடுக</sup> 06:22, 13 பெப்ரவரி 2011 (UTC)  
:: ஆசியர் பெயர். (2011). *நூலின் பெயர்*. இடம்: பதிப்பகம். ISBN xxxxxx.
:: மேலும் பல நூல்கள் நூலகத் திட்டத்தில் ஏற்கனவே உள்ளன. எனவே அவற்றுக்கு இணைப்புத் தரலாம். என்னிடமும் ஒரு 40 - 50 நூல்கள் உள்ளன. --Natkeeran 06:36, 13 பெப்ரவரி 2011 (UTC)  
சோடாபாட்டில் / Natkeeran
இம்மாதிரி சரிவருமா? உதாரணத்திற்கு ஒன்று கீழே
- ஓ. கே. குணநாதன். (1வது பதிப்பு: ஐப்பசி 2004), *ஆடித் தீ*, மட்டக்களப்பு: எழுத்தாளர் ஊக்குவிப்பு மையம்,  
--P.M.Puniyameen 07:05, 13 பெப்ரவரி 2011 (UTC)  
:மேற்கோள் சுட்டுவதும், நூல்களின் பட்டியலில் பட்டியலிடுவதும் வெவ்வேறு. சோடா, மற்றும் நற்கீரன் தந்துள்ளது மேற்கோள்களுக்குப் பொருந்தும். ஆனால் புன்னியாமீனின் பட்டியலுக்குப் பொருந்தாது. நூலின் பெயர் முதலில் வர வேண்டும். எனது பரிந்துரை:
- *நூலின் பெயர்*, ஆசிரியர் பெயர், பதிப்பகம், இடம், ஆண்டு, ISBN.
நூலின் பெயர் முடிவில் நிறுத்தல் புள்ளியும் தேவையில்லை.--Kanags <sup>\உரையாடுக</sup> 07:10, 13 பெப்ரவரி 2011 (UTC)  
- கனக்ஸ் சொல்வது எனக்கு சரியெனப்படுகிறது. ஆய்வுக் கட்டுரைகளில் மேற்கோள் சுட்டும் போது சோடாபாட்டில், நற்கீரன் சொல்லும் முறை சரியாக இருக்கலாம். இங்கு நூல்கள் குறித்த குறிப்புகளே முக்கியத் தகவல்களாகத் தரப்படுவதால் கனக்ஸ் குறிப்பிடும் முறையில் நூலின் பெயர் முதலில் இடம் பெறுவது சிறப்பு. அதைத் தொடர்ந்து, ஆசிரியர் பெயர், பதிப்பகம், இடம், ஆண்டு, சர்வதேசத் தரக் குறியீட்டு எண்(ISBN)என்கிற வரிசையில் அமைப்பது நன்றாக இருக்கும்.--தேனி.எம்.சுப்பிரமணி.<sup>/உரையாடுக</sup>. 07:47, 13 பெப்ரவரி 2011 (UTC)  
::தற்போது முத்த நூலகவியலாளர் என். செல்வராஜா அவர்களுடனும், பேராதனைப் பல்கலைக்கழக உதவி நூலகவியலாளருடனும் தொடர்பு கொண்டேன். நூல் பட்டியலிடும் முறையாக பின்வரும் ஒழுங்கினையே அவர்கள் குறிப்பிட்டனர்.  
::நூலின் பெயர், (புத்தகத்திலுள்ளபடி) / நூலாசிரியரின் பெயர் / (புத்தகத்திலுள்ளபடி) வெளியிட்டகம் / பதிப்பு / பக்கங்கள் (நாங்கள் குறிப்பிடுவதில்லை) / விலை (நாங்கள் குறிப்பிடுவதில்லை) /அளவு (நாங்கள் குறிப்பிடுவதில்லை) / சர்வதேச தராதர எண் ISBN  
::என். செல்வராஜா அவர்களுடைய நூல்தேட்டம் 06 தொகுதிகளிலும் இலங்கை தேசிய நூற்பட்டியலிலும் இதேமுறைதான் பின்பற்றப்படுகின்றது. அதனைத் தழுவியே இதுவரை பட்டியலிட்டு வந்தேன். பட்டியலிடும் போது **விக்கி நடைமுறைகளுக்கு** அமைய வேண்டுமென்பதற்காகவே இதனை ஆலமரத்தடியில் இட்டேன். எனவே கலந்துரையாடி ஏற்றுக்கொள்ளக்கூடியதும் இறுதியுமான முடிவைப்பெற்றால் தொடர்ந்தும் பதிவேற்றம் செய்ய இலகுவாக இருக்கும். --P.M.Puniyameen 08:15, 13 பெப்ரவரி 2011 (UTC)  
நன்றி புன்னியாமீன். நீங்கள் குறிப்பிட்டுள்ளவாறே பதியுங்கள். *நூலின் பெயர்* சாய்வில் வருவது நல்லது. ஆங்கில விக்கியில் அவ்வாறே நூல் பட்டியல்கள் உள்ளன. அதற்காக நீங்கள் ஏற்கனவே எழுதியவற்றை மாற்ற வேண்டாம். நிறைய நேரம் செலவழிக்க வேண்டி வரும்.--Kanags <sup>\உரையாடுக</sup> 08:39, 13 பெப்ரவரி 2011 (UTC)  
::ஆமாம், அப்படியே செய்யலாம். --Natkeeran 16:02, 13 பெப்ரவரி 2011 (UTC)  
::எனக்கும் உடன்பாடே. இம்முறையினையே பின்பற்றுங்கள்--சோடாபாட்டில்<sup>உரையாடுக</sup> 16:21, 13 பெப்ரவரி 2011 (UTC)  
- நன்றி தொடர்கின்றேன்--P.M.Puniyameen 16:31, 13 பெப்ரவரி 2011 (UTC)